PIECES A L’APPUI. 
Assés je me recognoi. 
Coer qui s’esbahist de soi, 
Ne scet qu’il fet ; 
De joie en péril se met 
Et en anoi. 
luvclatK 
Assés je me recognoi. 
Coer qui s’esbahist de soi, 
Ne scet qu’il fet; 
De joie en péril se met 
Et en anoi. 
El pour ce qu’en ce parti 
J’ai plus avant obéy 
Dou temps passé, 
Qu’il ne besoignoit à mi ; 
Dont j’en ai souvent senti 
Mainte durté. 
Et voeil vivre sans soussi, 
Lies et gai, je le vous di. 
Car j’ai esté 
Trop pensieus jusques à ci, 
Car vostre amour m’a saisi 
Et si navré 
En nom de tout esbanoi, 
Ma dame, je vous envoi 
De coer parfet 
Tout ce q’ung amant prommet 
En bonne foi. 
Que j'en perc sens et arroi. 
Mais li bien qu’en vous je voi 
Me font si fel 
Que de péril m’ont hors tret 
Par leur chastoi. 
Assés je me recognoi. 
Cœr qui s’esbahist de soi, 
Ne scet qu’il fet ; 
De joie en péril se met 
Et en anoi. 
(. Ibid .) 
Se loyalment sui servie 
Et bellement supplye 
De mon doulc ami, 
Il n’a pas le temps en mi 
Perdu , je li certifie. 
DtrcLun 
Trop ont pluisours gens envie 
Dessus l’amoureuse vie ; 
Je l’ai bien senti. 
Mais j’ai tout là, Dieu merci ! 
Enduré à cière lie. 
Souvent se fault abstenir 
Et couvertement tenir 
Pour les mesdisans ; 
Car ils n’ont aullre désir 
Que grever et escarnir 
Tous loyaus amans. 
Se loyalment sui servie 
Et bellement supplye 
De mon doulc ami, 
Il n’a pas le temps en mi 
Perdu, je li certifie. 
